Ted Kotcheff

**Ted Kotcheff** (1931–2025) var en kanadisk regissør kjent blant annet for filmene ''Nattens jegere'', ''First Blood'' og *[[Weekend med Bernie]].* Han jobbet også mye med TV. 

Kotcheff regissert 19 filmer og nærmere 30 tv-produksjoner i løpet av karrieren.

## Bakgrunn
Han ble født William Theodore Kotcheff i Toronto, Canada. Hans foreldre innvandret fra Bulgaria. Han studerte litteratur ved University of Toronto.

I 2017 utgav han en selvbiografien *Director’s Cut: My Life in Film*.

Ted Kotcheff døde av hjertesvikt i Nayarit, Mexico i 2025, 94 år gammel. Han var gift andre gang med Laifun Chung. Hans første ekteskap var med skuespillerinnen Sylvia Kay (ekteskap oppløst). Han hadde tre barn fra det første ekteskapet og to fra det andre, deriblant konsertpianist Thomas Kotcheff.

## Karriere
Kotcheff innledet karrieren i kanadisk TV da han var 21 år. I 1958 dro han til Storbritannia hvor han regisserte flere filmer for ITVs antologiserie *[[Armchair Theatre]]*, og etterhvert for BBC. 

Han debuterte som spillefilmregissør i 1962 med dramakomedien *[[Tiara Tahiti]].* Han gjorde seg siden bemerket med filmer som ''Livet på toppen'' (1965), ''Nattens jegere'' (1971), *[[The Apprenticeship of Duddy Kravitz (film)|The Apprenticeship of Duddy Kravitz]]* (1974), ''Uten nåla i veggen'' (1977), ''Et velsmakende mysterium'' (1978), ''Det skitne spillet'' (1979), ''First Blood'' (1982), *[[Livsfarlig oppdrag]]* (1983), ''Hete nyheter'' (1988) og *[[Weekend med Bernie]]* (1989). I 1990-årene gikk han gradvis tilbake til å regissere for TV. Fra 2000 til 2005 regisserte han syv episoder av tv-serien *[[Lov og orden: Spesialavsnittet]]* og var ansvarlig produsent for serien frem til 2012. 

Kotcheff har blitt tildelt flere priser. I 1972 ble han tildelt BAFTA-prisen i klassen beste dramaproduksjon for fjernsynstykket *Edna, the Inebriate Woman*. I 1974 fikk han Gullbjørnen for filmen ''The Apprenticeship of Duddy Kravitz''. I 2011 tildelte  ham «Lifetime Achievement Award» og i 2014 fikk han en tilsvarende pris av . Han fikk æresprisen ved Oldenburg Film Festival i 2011. Han ble to ganger nominert til Gullpalmen: I 1971 for ''Nattens jegere'' og i 1985 for *[[Joshua Then and Now (film)|Joshua Then and Now]]*.

## Filmografi

* *[[Tiara Tahiti]]* (1962)
* ''Livet på toppen'' (*Life at the Top*) (1965)
* ''Værelseskamerater'' (*Two Gentlemen Sharing*) (1969)
* *[[Nattens jegere]]* (*Wake in Fright*) (1971) (også medforfatter av manus)
* *[[The Apprenticeship of Duddy Kravitz (film)|The Apprenticeship of Duddy Kravitz]]* (1974)
* ''Billy to-hatter'' (*Billy Two Hats*) (1974)
* *[[Uten nåla i veggen]]* (*Fun with Dick and Jane*) (1977)
* *[[Et velsmakende mysterium]]* (*Who Is Killing the Great Chefs of Europe?*) (1978)
* *[[Det skitne spillet]]* (*North Dallas Forty*) (1979) (også medforfatter av manus)
* *[[Split Image (film)|Split Image]]* (1982) (også produsent)
* *[[First Blood]]* (1982)
* *[[Livsfarlig oppdrag]]* (*Uncommon Valor*) (1983)
* *[[Joshua Then and Now (film)|Joshua Then and Now]]* (1985)
* *The Check Is in the Mail* (1986) (sammen med Joan Darling)
* *[[Hete nyheter]]* (*Switching Channels*) (1988)
* *[[Weekend med Bernie]]* (*Weekend at Bernie's*) (1989)
* *[[Winter People]]* (1989)
* *[[Folks!]]* (1992)
* *[[The Shooter (film 1995)|The Shooter]]* (*Hidden Assassins*) (1995)

## Referanser


## Eksterne lenker
*